Klaus Iohannis promite reformă, dar ignoră planurile și soluțiile propuse de Dorel Săndesc. Între timp, pacienții ard de vii în spitale.
Dorel Săndesc spune că reţelele de electricitate şi de oxigen trebuie schimbate în toate spitalele. Este nevoie de 150 de milioane de euro, care pot fi obţinute de la UE. Klaus Iohannis promite o reformă, dar ignoră planul şi soluţiile propuse de Săndesc.
Pacienţii ard de vii, în spitalele din România. S-a putut vedea la Piatra Neamț, iar acum și în București.De la tragedia din Moldova au trecut mai bine de două luni. Şi tot atâtea, de când profesorul Dorel Săndesc a pus pe masa preşedintelui un plan."Acel plan a fost pus pe finalul anului. După cum ştiţi, la finalul anului a avut loc şi o schimbare de conducere a ministerelor, inclusiv la ministerul Sănătăţii, şi acum noi reluăm, cu noua conducere, aceste demersuri tenace, aşa cum am făcut-o mereu, pentru că din păcate schimbarea conducerii înseamnă şi o ruptură, o lipsă de continuitate", a spus Dorel Săndesc, vicepreședinte al Societății Române de ATI.Miniștrii se schimbă, Iohannis rămâneŞi da, miniştrii se schimbă, dar preşedintele e acelaşi. După Piatra Neamţ, a dat vina pe PSD. Acum promite o reformă.Caută soluţii, uitând de proiectul lui Săndesc, peste care s-a aşternut praful."Avem de-a face cu probleme structurale în spitalele din România şi am solicitat noului ministru al Sănătăţăţii şi la discuţia pe care am avut-o, acum câteva săptămâni şi astăzi, din nou, să lucreze cu celeritate la un proiect de reformă.", a spus președintele.Şi uite aşa, Iohannis face promisiuni, dar nimic nu se se schimbă. Se fac cârpeli pe ici pe colo iar spitalele rămân bombe cu ceas."Este obligatoriu ca aceste echipamente să aibă service asigurat. Nu putem circula cu o maşină, pe stradă, fără service şi mentenanţă, dar cum putem accepta atunci, ca echipamente care menţin funcţiile vitale ale pacienţilor, să nu beneficieze de aşa ceva?", a mai explicat Săndesc.